Diari Oficial de la Generalitat Valenciana


Sumari del DOGV 9438, del 29-09-2022 (2022/8659)

RESOLUCIÓ de 21 de setembre de 2022, de la directora general de Personal Docent, per la qual, en execució de sentència judicial, s'inclou una aspirant en la llista de persones seleccionades en el procediment selectiu per a ingrés a cossos docents convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8659


Data del document
:   21-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 21 de setembre de 2022, de la directora general de Personal Docent, per la qual, en execució de sentència judicial, s'inclou una aspirant en la llista de persones seleccionades en el procediment selectiu per a ingrés a cossos docents convocat per l'Ordre 7/2019, de 28 de febrer, de la Conselleria d'Educació, Investigació, Cultura i Esport. [2022/8659]  
Per Ordre 7/2019, de 28 de febrer, de la Conselleria d'Educació, Investigació, Cultura i Esport (DOGV 8498), es va convocar procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors de Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, en el qual va participar María Luisa Esparter García, pel cos de professors d'Ensenyament Secundari, davant el tribunal V11 de l'especialitat d'Orientació Educativa.  
María Luisa Esparter García no va resultar seleccionada i va interposar un recurs d'alçada contra la baremació definitiva de mèrits davant la Direcció General de Personal Docent, i contra la seua desestimació, un recurs contenciós administratiu davant el Tribunal Superior de Justícia de la Comunitat Valenciana, el qual va dictar sentència núm. 258/2022, de data 31 de març de 2022, en la dispositiva de la qual afirma:  
«I. S'estima el recurs contenciós administratiu 117/20 interposat per María Luisa Esparter García contra la resolució del director general de Centres i Personal Docent de 24/06/20, que desestima recurs d'alçada interposat contra la baremació definitiva d'aspirants en el marc del procés selectiu d'ingrés derivat del a Ordre 7/19, de 28 de febrer de la Conselleria d'Educació, Cultura i Esport, per la qual es convoca procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes i professors tècnics de Formació Professional, que s'anul·la per ser contrària a dret.  
  
II. Es reconeix el dret de la recurrent al fet que la seua experiència docent prèvia siga valorada en l'apartat 1.1.a de l'annex 1 de l'Ordre 7/19, de 28 de febrer de la Conselleria d'Educació, Cultura i Esport, amb els efectes que aquesta valoració, si és el cas, puga tindre en la llista d'aprovats.»  
Aplicant la puntuació reconeguda judicialment en l'apartat 1.1.a del barem de mèrits i feta la ponderació prevista en la base 9 de la convocatòria, María Luisa Esparter García obté una puntuació global de 7,8358 punts, amb la qual cosa resulta com a aspirant seleccionada del seu tribunal.  
En virtut d'allò que s'ha exposat, resolc:  
  
Primer  
En execució de la sentència núm. 258/2022 del Tribunal Superior de Justícia de la Comunitat Valenciana, modificar la llista de persones aspirants que han superat les proves selectives convocades per l'esmentada Ordre 7/2019, en el sentit d'incloure en la llista María Luisa Esparter García en el cos docent de professors d'Ensenyament Secundari, per l'especialitat d'Orientació Educativa, amb una nota final de 7,8358 punts.  
  
Segon  
Modificar la Resolució de 12 de setembre de 2019, de la Direcció General de Personal Docent (DOGV 8636), per la qual es nomena funcionaris en pràctiques els aspirants seleccionats en aquest procediment selectiu, en el sentit d'incloure-hi María Luisa Esparter García, per l'especialitat d'Orientació Educativa del cos de professors d'Ensenyament Secundari.  
Aquest nomenament quedarà condicionat al compliment per l'aspirant dels requisits exigits en la base 2 de la convocatòria, la qual cosa es verificarà mitjançant l'examen de la documentació que s'estableix en la base 10 d'aquesta, la qual haurà de presentar en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
Tercer  
D'acord amb la base 12 de la convocatòria, la realització del període de pràctiques forma part del procés selectiu amb una duració d'un curs escolar, per la qual cosa María Luisa Esparter García haurà de dur-les a terme durant el present curs 2022-2023, en els termes regulats en la Resolució de 12 de setembre de 2019, de la Direcció General de Personal Docent (DOGV 8636), per als aspirants seleccionats en procediment selectiu convocat per Ordre 7/2019, de 28 febrer.  
  
Contra la present resolució les parts legitimades podran promoure un incident d'execució de sentència davant el Tribunal Superior de Justícia de la Comunitat Valenciana, de conformitat amb el que es disposa en els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 21 de setembre de 2022.- La directora general de Personal Docent: M. Ángeles Herranz Ábalos.